**496/2015. (XII. 10.) Kgy.sz. határozat**

A Közgyűlés a kéményseprő-ipari közszolgáltatással kapcsolatos döntések meghozataláról szóló sürgősségi indítványt megtárgyalta és az alábbi döntést hozza:

1. A Közgyűlés abban az esetben, ha a kéményseprő-ipari tevékenységről és az ezzel, valamint a tűz elleni védekezéssel összefüggő egyes törvények módosításáról szóló T/3784/19. számú, a köztársasági elnök aláírására váró törvényjavaslat az Országgyűlés által elfogadott szöveggel hatályba lép, úgy dönt, hogy a kéményseprő-ipari közszolgáltatásról szóló 2012. évi XC. törvény alapján kötött, és hatályban lévő közszolgáltatási szerződés lejártáig a közszolgáltatást biztosítja.
2. A Közgyűlés egyúttal kijelenti, hogy a 2016. július 1-ét követő, a szolgáltatást finanszírozásához szükséges forrást a 2016. évi költségvetésében biztosítja.
3. A Közgyűlés felhatalmazza a polgármestert, hogy a törvény hatályba lépését követően a kéményseprő-ipari szervet és a kéményseprő-ipari közszolgáltatókat a döntésről haladéktalanul tájékoztassa.

**Felelős:** Dr. Puskás Tivadar Polgármester

 Illés Károly Alpolgármester

 Molnár Miklós Alpolgármester

 Dr. Károlyi Ákos Jegyző

 (A végrehajtás előkészítéséért:

 Lakézi Gábor, a Városüzemeltetési Osztály vezetője

Stéger Gábor, a Közgazdasági és Adóosztály vezetője)

**Határidő:** azonnal 1. pontra

 a 2016. évi költségvetés elfogadása a 2. pontra

 a törvény hatályba lépését követően a 3. pontra